Ըստ այս կազմակերպության հրապարակած թվերի` գրեթե բոլոր հարթություններում «Բարգավաճ Հայաստան» կուսակցությունը գերազանցում է մյուս կուսակցություններին և դաշինքներին, այդ թվում և Հայաստանի հանրապետական կուսակցությանը: Օրինակ` «Ում կտայիք ձեր ձայնը, եթե ընտրությունները լինեին այս կիրակի» հարցին, հարցված հայաստանցիների պատասխանները բաշխվել են հետևյալ կերպ. ԲՀԿ՝ 41%, ՀՀԿ՝ 37%, 5-ական տոկոս Հայ հեղափոխական դաշնակցություն կուսակցությանը և Հայ ազգային կոնգրես ընդդիմադիր դաշինքին և 4% «Ժառանգություն» կուսակցությանը։